section_heading: Opis
paragraph_text: Jezercem gospodari ŠRK "Smuđ" Legrad i na obali ima svoj ribički dom. Jezerce je mutno, nastalo iskapanjem pijeska i šljunka a opskrbljuje se vodom podzemno iz rijeke Drave i oborinskih voda. Dno jezera je šljunkovito i više muljevito, mjestimično obraslo vodenom travom krocanj, trskom, rogozom, šašom, čičkom i drugim vodenim biljem a ima i lopoča. Južni dio jezera je plići i mutniji a sjeverniji dublji i nešto bistriji. Sjeverozapadna obala je pristupačna i uređena s natkrivenim sjenicama i više desetaka ribičkih mjesta, a s druge strane sjeveroistočna je obrasla niskim i visokim raslinjem i šikarom. Oko jezera, iza šumarka, su livade i naselje Legrad.